கிட்டத்தட்ட 36 மணி நேரம் நலபாட் எங்கு இருந்தார் என்றே தெரியவில்லை. அவரைப் போலீசார் தீவிரமாகத் தேடி வந்த நிலையில், இன்று திடீரென்று தன்னுடைய வழக்கறிஞருடன் நலபாட் போலீஸ் நிலையத்தில் ஆஜரானார். தன்னுடைய தரப்பு விளக்கத்தை அளித்துவிட்டு, ஜாமீன் அளிக்க வேண்டும் என்று கேட்டிருக்கிறார். ஆனால், அவர் மீது முதல் தகவல் அறிக்கை பதிவு செய்திருப்பதால் அவரைக் கைது செய்து நீதிமன்றத்தில் ஆஜர்படுத்தினர். மேலும், நலபாட்டைப் போலீஸ் காவலில் எடுத்து விசாரிக்கவும் போலீசார் திட்டமிட்டுள்ளதாகக் கூறப்படுகிறது.